P. Hrušovský, predseda NR SR: (2005-05-10):
Páni poslanci, pán poslanec, hlasujeme. Prosím? (Hlasy z pléna.) Normálny výbor Národnej rady v zmysle rokovacieho poriadku. Národná rada si môže vytvárať, nie vyšetrovací... Páni poslanci, hlasujeme. (Hlasovanie.) 138 prítomných, 57 za, 32 proti, 27 sa zdržalo, 22 nehlasovalo. Návrh sme neschválili. Pán poslanec Cabaj navrhuje ďalej zaradenie bodu programu - všeobecná rozprava o vnútropolitickej a sociálno-ekonomickej situácii v Slovenskej republike, ktorý žiada zaradiť v utorok 17. mája ako prvý bod rokovacieho dňa. Hlasujeme, páni poslanci. (Hlasovanie.) 139 prítomných, 59 za, 2 proti, 49 sa zdržalo, 29 nehlasovalo. Návrh sme neschválili. Pán poslanec Burian navrhuje, aby Národná rada Slovenskej republiky uznesením požiadala vládu o predloženie správy o riešení negatívnych dopadov prechodu na nový dôchodkový systém v Slovenskej republike. Páni poslanci, hlasujeme. (Hlasovanie.) 141 prítomných, 71 za, 52 sa zdržalo, 18 nehlasovalo. Návrh sme schválili. Pán poslanec Mikolaj navrhuje, aby Národná rada Slovenskej republiky prijala uznesenie o nedotknuteľnosti denacifikačných dokumentov povojnového usporiadania na Slovensku. Páni poslanci, hlasujeme. (Hlasovanie.) 142 prítomných, 78 za, 9 proti, 31 sa zdržalo, 24 nehlasovalo. Návrh sme schválili. Pán poslanec Hopta navrhol, aby sme z rokovania 42. schôdze Národnej rady vypustili bod pod poradovým číslom 54 – vládny návrh zákona o študentských pôžičkách. Hlasujeme, páni poslanci. (Hlasovanie.) 142 prítomných, 70 za, 53 proti, 17 sa zdržalo, 2 nehlasovali. Návrh sme neschválili. Ďalej navrhol pán poslanec Hopta vypustiť z rokovania bod 60, ktorým je vládny návrh zákona o lesoch. Hlasujeme, páni poslanci. (Hlasovanie.) 142 prítomných, 59 za, 65 proti, 15 sa zdržalo, 3 nehlasovali. Návrh sme neschválili. Pán poslanec ďalej navrhol vypustiť z rokovania bod 78 – návrh koncepcie privatizácie Železničnej spoločnosti Cargo Slovakia. Hlasujeme. (Hlasovanie.) 142 prítomných, 62 za návrh, 60 proti, 16 sa zdržalo, 4 nehlasovali. Návrh sme neschválili. Ďalší návrh podal pán poslanec Maxon, o ktorom sme hlasovali, pretože bol totožný. Hlasujeme, páni poslanci, o návrhu pána poslanca Maxona. (Hlasovanie.) 141 prítomných, 62 za, 62 proti, 13 sa zdržalo, 4 nehlasovali. Návrh sme neschválili. Ďalší návrh podal pán poslanec Šulaj, ktorý žiada zaradiť ako samostatný bod rokovania 42. schôdze Národnej rady, v ktorom Národná rada žiada vládu o spracovanie analýzy daňového a odvodového zaťaženia fyzických osôb za roky 2003 a 2004 a výhľadovo do konca volebného obdobia. Ďalej žiada, aby bol tento bod programu prerokovaný ako prvý bod programu 12. mája. Páni poslanci, hlasujeme. (Hlasovanie.) 141 prítomných, 70 za, 18 proti, 42 sa zdržalo, 11 nehlasovalo. Návrh sme neschválili. Pán poslanec Ondriaš navrhuje prijať uznesenie, ktorým Národná rada Slovenskej republiky žiada vládu Slovenskej republiky, aby do konca roka 2005 stiahla z Iraku všetky vojenské jednotky Slovenskej republiky. Páni poslanci, hlasujeme. (Hlasovanie.) 141 prítomných, 46 za návrh, 51 proti, 30 sa zdržalo, 14 nehlasovalo. Návrh sme neschválili. Pán poslanec Madej žiada, aby Národná rada prijala uznesenie, ktorým požiada ministra školstva o predloženie správy o dopadoch zákona o študentských pôžičkách na študentov vysokých škôl. Páni poslanci, ten zákon ešte prijatý nebol, pán poslanec. Hlasujeme, páni poslanci. (Hlasovanie.) 141 prítomných, 63 za návrh, 31 proti, 23 sa zdržalo, 24 nehlasovalo. Návrh sme neschválili. Pani poslankyňa Tóthová žiada, aby vláda Slovenskej republiky predložila správu, či postup samosprávy v Komárne pri umiestnení súsošia svätého Cyrila a Metoda nie je prejavom  národnostnej intolerancie. Hlasujeme, páni poslanci. (Hlasovanie.) 137 prítomných, 63 za, 10 proti, 36 sa zdržalo, 28 nehlasovalo. Návrh sme neschválili. Pán poslanec Jarjabek navrhol dve doplnenia programu. Prvý žiada vládu Slovenskej republiky, aby v zmysle uznesenia Národnej rady z 20. januára 2005 predložila informáciu, ako v spolupráci s regionálnou a miestnou samosprávou definovala verejný záujem v oblasti kultúry, stanovila krátkodobé, strednodobé a dlhodobé priority v oblasti kultúry a o pripravovaných krokoch v súvislosti s transformáciou kultúry a so zámerom dosiahnuť vo financovaní kultúry štandardnú európsku úroveň. Hlasujeme, páni poslanci (Hlasovanie.) 141 prítomných, 56 za, 40 proti, 22 sa zdržalo, 23 nehlasovalo. Návrh sme neschválili. Posledný návrh. Pán poslanec Jarjabek žiada, aby minister kultúry Slovenskej republiky predložil informáciu o napĺňaní legislatívnych zámerov stanovených, respektíve definovaných v zákonoch o STV a Slovenskom rozhlase a informáciu o stave prípravy novelizácie týchto zákonov na základe podnetov z ich praktického uplatňovania. Hlasujeme, páni poslanci. (Hlasovanie.) 141 prítomných, 56 za návrh, 38 proti, 23 sa zdržalo, 24 nehlasovalo. Návrh sme neschválili. Panie poslankyne, páni poslanci, pristúpime teraz k hlasovaniu o návrhu programu so schválenými pozmeňujúcimi návrhmi. Prosím, prezentujme sa a hlasujme. (Hlasovanie). 143 prítomných, 90 za, 3 proti, 50 sa zdržalo. Návrh programu 42. schôdze sme schválili. Panie poslankyne, páni poslanci, pristúpime teraz k prerokúvaniu bodov programu 42. schôdze Národnej rady Slovenskej republiky. Bol vám rozdaný návrh uznesenia k bodu programu Návrh na zmeny v zložení výborov Národnej rady Slovenskej republiky (tlač 1165), ktorým predsedovia poslaneckých klubov HZDS a SDKÚ žiadajú zmeny v zložení jednotlivých výborov Národnej rady Slovenskej republiky, tak ako ich máte predložené v návrhu uznesenia. Otváram rozpravu k návrhu. Prosím, aby ste neodchádzali, páni poslanci, budeme o návrhu uznesenia hlasovať. Do rozpravy sa nehlási k predloženému návrhu uznesenia nikto z prítomných pánov poslancov. Odporúčam, aby sme o návrhu uznesenia hlasovali spoločne o časti A aj B návrhu. Je súhlas s takýmto návrhom? (Všeobecný súhlas.) Prosím, prezentujme sa a hlasujme, páni poslanci. (Hlasovanie.) 137 prítomných, 128 za návrh, 1 proti, 8 sa zdržalo. Návrh uznesenia sme schválili. Panie poslankyne, páni poslanci, teraz pristúpime k druhému a tretiemu čítaniu o zákone zo 16. marca 2005, ktorým sa dopĺňa zákon č. 140/1961 Zb. Trestný zákon v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky . Materiál ste dostali ako tlač 1090. Teraz dávam slovo určenému spravodajcovi ústavnoprávneho výboru pánovi poslancovi a podpredsedovi výboru Miroslavovi Abelovskému a žiadam ho, aby Národnú radu informoval o výsledku prerokúvania návrhu v gestorskom ústavnoprávnom výbore. Nech sa páči, pán poslanec. M. Abelovský, poslanec: Ďakujem. Vážený pán predseda, vážené panie poslankyne, páni poslanci, zákon zo 16. marca 2005, ktorým sa dopĺňa Trestný zákon... (Ruch v sále.)